Едыс

Едыс (, ) у Хуссар Ирыстоны Дзауы районы хъæу. Ис Урстуалты.

 Истори 
Едысы, æвæццæгæн, XV æнусы æрцардысты Беджызатæй дыууæ æфсымæры. Уыдон æрлыгъдысты Цæгат Ирыстонæй Дæргъæвсы комæй Хынцæджы хъæуæй. Æрбаййæфтой йæ æдзæрæгæй. Йæ хъæдты уæлвæзты бирæ уыд алыхуызон сырдтæ æмæ мæргътæ. Ивгъуыд æнусы æстайæм азты дæр ма Едысы цардысты 25 хæдзары, — фыста «Рæстдзинад»-ы газеты Беджызаты Амилбар — Беджызатæ уыдысты 7 хæдзары, Басатæ — 3, Дзестæ — 3, Дзукъатæ — 2, Мамиатæ — 2, Мæхъитæ — 2 æмæ Гугкатæй — 1 хæдзар. Едысы æппæт Урстуалтæн уыд хъæууон совет, астæуккаг скъола, аргъуан. Сæ сæйраг бæрæгбон — Тбау-Уацилла.

 Мыггæгтæ 
ЦардыстыГаглойты Зинæ. Ирон мыггæгтæ: Дзæуджыхъæу: Ир, 2005, 251 ф. дзы Беджызатæ, Дзестæ, Дзукъатæ, Гугкатæ, Басатæ, Мæхъитæ, Мамитæ, Æлбегатæ.

Беджызатæ Едысмæ бафтыдысты æппæт мыггæгтæй раздæр Тæгиаты комы Цæгат Хынцæгæй. Мамиатæ Едысмæ афтыдысты Нары комæй. Дзукъатæ æмæ Мæхъитæ Едысмæ балыгъдысты Челиаты комæй.

 Зындгонд едысæгтæ 
 Беджызаты Чермен (1898—1937) — ирон фыссæг
 Дзесты Куыдзæг (1905—1981) — ирон фыссæг

 Къамтæ 

 Фиппаинæгтæ 

 Литературæ 

 Цгъойты Хазби. Урстуалтӕ  // «Рæстдзинад», №182, 2019 азы 8 октябрь


 Æрвитæнтæ 
 Хъӕуӕй хъӕумӕ. Едыс

*